กัดมาได้5วันจนแผลเน่าแล้วขยายใหญ่กว่าเดิม ยังไม่ได้ไปหาเลยคับแผลมันจะหายเองไหมคับ
สวัสดีค่ะ แมงมุมกัด คงต้องดูก่อนว่าเป็นแมงมุมชนิดใด มีพิษหรือไม่มีพิษ ส่วนมากในประเทศไทยมักเกิดจากแมงมุมที่ไม่มีพิษ ซึ่งจะไม่ก่อให้เกิดอันตรายใด ๆ มีเพียงอาการระคายเคืองเล็กน้อย เช่น บวม แดง คัน แสบร้อน รู้สึกชาหรือเจ็บคล้ายเข็มทิ่มหลังจากถูกกัดเท่านั้น แต่ถ้ากรณีเป็นแมงมุมมีพิษอาจมีผลต่อระบบประสาททำให้ปวดศีรษะ มีเหงื่อออกมากผิดปกติ น้ำตาไหล น้ำลายไหลได้กรณีดังกล่าวมา หากแผลดูไม่ดี เช่นมีเลือดหรือน้ำเหลืองไหล ปวด บวม แดงมาก อาจมีแผลติดเชื้อ ควรไปพบแพทย์เพื่อรับยาฆ่าเชื้อและทำแผลจนกว่าแผลจะหายดีค่ะ ถ้าแผลติดเชื้อแล้ว โอกาสที่จะหายเองมีได้น้อย ควรไปพบแพทย์ และควรฉีดกระตุ้นวัคซีนบาดทะยักไปด้วย